29. ΑΠΟΦΑΣΙΣ ΥΠΟΥΡΓΩΝ ΣΤΡΑΤΙΩΤΙΚΩΝ ΚΑΙ ΟΙΚΟΝΟΜΙΚΩΝ Αριθ. 61033/43/996115 της 1 Ιουν./23 Ιουλ. 1953 (ΦΕΚ Β' 159) Περί εξόδων κινήσεως υπαλλήλων Νομαρχιών, εκτελούντων καθήκοντα Γραμματέων εις Επιτροπάς Παραρτημάτων του Ταμείου Αρωγής Αναπήρων και Θυμάτων Πολέμου. Λαβόντες υπ’ όψιν: 1.Τα άρθρ. 83 και 85 του Α.Ν. 1324/49, κυρωθέντος δια του Νομ. 1487/1950 δι’ ων ρυθμίζονται τα της συστάσεως και διοικήσεως παραρτημάτων του Ταμ. Αρωγής Αν. και Θυμ. Πολέμου εις έδρας Νομών. 2.Το από 6/6/1952 Β. Δ/μα, δημοσιευθέν εις ΦΕΚ (τεύχος Α') υπ’ αριθ. 129/24.6.1952 περί συστάσεως τοιούτων παραρτημάτων. 3.Το άρθρ. 8 του προσωρινού Κανονισμού Εσωτερικής υπηρεσίας των Παραρτημάτων κυρωθέντος δια της υπ’ αριθ. 159050/0/121 της 30/9/52 αποφάσεως του επί της Εθνικής Αμύνης Υπουργού. 4.Την από 23.3.1953 απόφασιν 66ης συνεδριάσεως του Διοικητικού Συμβουλίου του Ταμείου Αρωγής Αναπήρων και Θυμάτων Πολέμου, και 5.Το άρθρ. 13 του Α.Ν. 1502/1950 "περί ρυθμίσεως των αποδοχών των τακτικών δημοσίων υπαλλήλων, πολιτικών και στρατιωτικών", αποφασίζομεν: α)Εις τους Γραμματείς των Τριμελών Επιτροπών των Παραρτημάτων του Ταμείου Αρωγής Αναπ. και Θυμ. Πολέμου, τους τοποθετημένους συμφώνως τω άρθρ. 83 παρ. 3 του Α.Ν. 1324/49, χορηγείται αποζημίωσις λόγω εξόδων κινήσεως μη δυναμένη να υπερβή το ποσόν των δραχ. 180.000 κατά μήνα. β)Το Τριμελές Συμβούλιον εκάστου Παραρτήματος θέλει καθορίζει το καταβλήτεον ποσόν, αναλόγως της κινήσεως του Παραρτήματος όπερ δεν δύναται εν ουδεμιά περιπτώσει να υπερβή το ανωτέρω τιθέμενον όριον των δραχ. 180.000 κατά μήνα. (Αντί της σελ.783) Σελ. 783(α) 268–147 Ανάπηροι και θύματα πολέμου 36.Ι.α.25-29 γ)Τα εν λόγω ποσά θα καταλογίζωνται εις βάρος των πιστώσεων του προϋπολογισμού του Ταμείου Αρωγής Αναπήρων και Θυμάτων Πολέμου. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 